Source: https://www.eca.europa.eu/fi/Pages/DocItem.aspx?did=50895
Timestamp: 2019-11-19 02:07:52+00:00
Document Index: 26818537

Matched Legal Cases: ['kko ', 'tuomioistuin ', 'tuomioistuin\n', 'tuomioistuin ', 'tuomioistuin ', 'tuomioistuin ']

Erityiskertomus nro 14/2019: ”Kerro mielipiteesi!”: Kansalaiset osallistuvat komission julkisiin kuulemisiin, mutta niihin liittyvät tiedotustoimet ovat puutteellisia
keskiviikko 20. marraskuuta 2019 Upcoming report on greenhouse gas emissions
Tarkastajat vahvistavat kaikkien EU:n tutkimusalan yhteisyritysten tilit varainhoitovuodelta 2018
​Tilintarkastustuomioistuin arvioi tässä
erityiskertomuksessa, ovatko komission julkiset kuulemiset
vaikuttavia kansalaisten tavoittamisessa ja heidän
näkemystensä hyödyntämisessä. Tilintarkastustuomioistuin
tarkasti, miten komission kehys on suunniteltu, miten
komissio valmisteli ja toteutti valitut julkiset kuulemiset ja
miten komissio tiedotti kuulemisista ja hyödynsi
kuulemistoimintaa. Tilintarkastustuomioistuin analysoi
keskeiset asiakirjat, tarkasti komission julkisista
kuulemisista poimitun otoksen ja teki kyselytutkimuksen
sen selvittämiseksi, miten tyytyväisiä julkisiin kuulemisiin
osallistuneet henkilöt todellisuudessa olivat.
Tilintarkastustuomioistuin havaitsi komission julkisista
kuulemisista poimimansa otoksen perusteella, että
kuulemisten tuloksellisuus ja osallistujien mielipiteet niistä
olivat yleisesti ottaen tyydyttäviä.
Tilintarkastustuomioistuin teki johtopäätöksen, että julkisia
kuulemisia koskeva komission toimintakehys on laadukas,
mutta tiedotustoimissa on parantamisen varaa.
Euroopan unionin toiminnasta tehdyn sopimuksen 287
artiklan 4 kohdan toisen alakohdan nojalla annettu
Euroopan tilintarkastustuomioistuimen erityiskertomus.